Wenke oor woonstelhuur vir studenteArgieffoto: Pixabay.com Die jaar lê op sy rug en oor ŉ paar weke moet studente by universiteite en kolleges aanmeld om hul studies te begin of voort te sit. Aangesien verblyf in koshuise deesdae so skaars is, moet baie studente ŉ woonstel huur. Woonstelhuur kan egter vol slaggate wees as jy nie ligloop nie. Ina Opperman gee wenke om seker te maak woonstelhuur vir ŉ student loop goed af. Student se verpligtinge Eienaar se verpligtinge Kommuneverblyf Studenteverblyf in ŉ kommune is ook ŉ goeie manier om te bespaar op huur en indien die student nie ŉ kamer hoef te deel nie, sal daar genoeg privaatheid wees. Dit is egter belangrik om seker te maak hoe die kommune bestuur word. Wie teken die kontrak, wie is in beheer van die betaling van huur en wat word gedoen as een van die studente nie betaal nie? Wie is verantwoordelik daarvoor om die leefgedeelte skoon te hou? Is daar reëls oor kuiermense en geraas? Tuisverblyf Studente kan ook kies om by hul ouers te bly terwyl hulle studeer. Die voordele is jou eie kamer by jou eie gesin, besparings op dinge soos kruideniersware en huur, maar tensy die ouerhuis naby die universiteit is, sal daar uiteraard beperkings wees op deelname aan studentelewe. Kla hier Studente en verhuurders van studenteverblyf kan kla by die verskillende provinsies se huurtribunale. Kla in die provinsie waar die verblyf is.